З О Р О
Мюзикъл, произведен в Лондон през 2008г.  Музика -  Джипси Кингс, по романа на Исабел Алиенде, преработка Стивън Кларк,  композиция и аранжименти - Джон Камерън. Премиерни представления в Музикалният театър „Ст. Македонски” на 13 и 14 януари 2012г. Режисьор – Бойко Илиев. Диригент – Игор Богданов. Хореография – Светлин Ивелинов и Антоанета Алексиева. Сценография – Евгения Раева. Костюми – Цветанка Петкова - Стойнова.
„Опитвам се да си отговоря на един, като че ли елеменатрен въпрос: защо, вече близо сто години, легендата за маскирания герой Зоро не слиза от екрана, не напуска страниците на книгите, сериали се снимат и се гледат, компютърните игри не остават по-назад...? Може би е и елементарен  отговора:  далеч сме още от общество , в което Справедливостта по-често да възтержествува. По-скоро усещането ми е, че живеем в свят, където Несправедливостта тържествува. И тогава какво ни остава, освен да ни се привиждат Герои, които да изкачат изневиделица , да наказват Лошите и да се стопяват в мрака, тъй като знаем, че „Несправедливостта тържествува”. Идентифицираме се с този Герой, тъй като той е маскиран и следователно може да бъде всеки един от нас. Още повече всичко прави с лекота. Въжетата, с които прелита над главите на смаяните хора, са основно превозно средство, като изключим невероятният му кон. Неговите наследници, като Батман например, имат далеч по усъвършенствани играчки, но губят от човешката страст, ловкост и енергия , които се излъчват от неостаряващия Зоро. Усмивката, с която побеждава своите врагове, също го прави по-достъпен, така че  акробатичните му изпълнения с рапирата и ножа изглеждат естествени и симпатични.Като прибавим към всичко това музиката на Джипси кингс и Фламенко-танците, историята става изключително привлекателна. Идеална атмосфера за да се „отлепиш” от този Несправедлив свят и да се понесеш на крилете на музиката и на фантазията, за да попаднеш, поне за малко, в свят, където Справедливостта тържествува. Една приказка за възрастни, които искат да се върнат към детството, където „добрият край, оправя всичко”. 
Струва ми се, че Този Мюзикъл, с неудъжимата си страст, ни кара да искаме от живота си повече от онези позабравени ценности, които стоят в нас и правят живота ни по-красив и смислен: чест, достойнство, благородство, справедливост и любов към живота .” 
Бойко Илиев.

Надяваме се на Вашето партньорство при  популяризирането на  „Зоро” -  мюзикъл.
